Milda Vainiutė
Milda Vainiutė (sündinud 20. detsembril 1962 Rokiškises) on Leedu jurist ja poliitik. Ta on töötanud leedu keele ja kirjanduse õpetajana, konstitutsiooniõiguse professorina Mykolas Romerise Ülikoolis, president Valdas Adamkuse nõunikuna. Ta oli 13. detsembrist 2016 kuni 8. märtsini 2018 Leedu justiitsminister. Ta sündis aastal 1962 Rokiškises. Aastal 1981 lõpetas ta Rokiškises keskkooli. Aastal 1986 lõpetas ta Vilniuse Pedagoogilise Instituudi leedu keele ja kirjanduse õpetaja kvalifikatsiooniga. Aastatel 1987–1993 õppis ta Vilniuse Ülikooli õigusteaduskonnas. Aastal 1997 kaitses ta Gießeni ülikoolis õigusteaduse magistri väitekirja, aastal 2000 samas õigusteaduse doktori väitekirja. Aastatel 1986–1993 töötas ta leedu keele ja kirjanduse õpetajana Rokiškise 3. Keskkoolis.